OzLabs/hebrew-wiki-articles huggingface dataset:
תקרית הדם המושחת

תקרית הדם המושחת (באנגלית: Corrupted Blood incident) הייתה מגפה וירטואלית במשחק ה-MMORPG וורלד אוף וורקראפט שהחלה ב-13 בספטמבר 2005 ונמשכה כשבוע.

התנאים והתגובות למגפה עוררו עניין רב בקרב אפידמיולוגים, בגלל הדמיון לצורת ההתנהגות האפשרית של האוכלוסייה האנושית במקרה של מגפה אמיתית.

==סקירת התקרית==

המגפה החלה כאשר צורפה למשחק הפשיטה Zul'Gurub והבוס שלה, Hakkar, שכאשר הובס היה מטיל לחש בשם "דם מושחת" שהוריד את נקודות החיים של השחקן בכמויות גדולות לאורך זמן.

הלחש, שאמור היה לפעול במשך מספר שניות בלבד, ורק בתוך האזור Zul'Gurub, התפשט במהרה בתוך העולם הווירטואלי בגלל טעות בקוד שאפשרה לחיות מחמד ולמשרתים לשאת את ה"מחלה" אל מחוץ לאזור המוגדר. בכוונה ובטעות, כלומר שהיו "טרולים" שהפיצו את המחלה בכוונה, החלה מגפה שהרגה במהרה דמויות בדרגות נמוכות, פגעה בדמויות בדרגות גבוהות ושינתה את טקטיקת המשחק עד מאוד, שכן שחקנים עשו מה שביכולתם כדי להימנע מהידבקות.

על אף ניסיונות לפתרון הבעיה כמו הסגרים כפויים על ידי המתכנתים ובריחה של שחקנים מהשרתים, נמשכה המגפה שבוע עד שסדרה של אתחולים והוספה של טלאי תוכנה אפשרה השתלטות על המגפה.

==שימוש במחקר==

===שימוש במחקר אפידמיולוגי===

במרץ 2007 פרסם רן בליצר, רופא ואפידמיולוג מאוניברסיטת בן-גוריון בנגב, מאמר בירחון "אפידמיולוגיה" אשר מתאר את הדמיון בין ההתפרצות הזו לבין התפרצויות של מחלות אחרות, כגון סארס או שפעת העופות. בליצר טען כי משחקי תפקידים יכולים לשמש כפלטפורמה מתקדמת למידול של הפצת מחלות. 

ב-2008, בכנס Games for Health בבולטימור, מרילנד קראה נינה פפרמן, דוקטור לבריאות הציבור ורפואת משפחה באוניברסיטת טאפטס, לחקר התקרית, וציינה את הדמיון בינה לבין מגפות אחרות, בנוסף להיות הנבדקים אנשים אמיתיים ולא סימולציות, והציעה ליצור מגפות מבוקרות בתוך המשחק לצרכים מחקריים.

ד"ר גארי סמית', פרופסור לגנטיקה של אוכלוסיות ולאפידמיולוגיה באוניברסיטת פנסילבניה, העיר שהסתכלות על התקרית עדיפה על מודלים מתמטיים, שכן "מודלים מתמטיים לא לוקחים בחשבון את התנהגות החולה".

במודלים שנבנו בעקבות התקרית נעשה שימוש במהלך התפרצות מגפת הקורונה.

===שימוש בחקר טרור===

באנליזה של התקרית, אמר צ'ארלס בלייר, סגן מנהל במרכז לחקר טרור ומודיעין, כי התקרית יכולה לשמש כדרך חדשה לחקר התנהלות של תאי טרור. על אף שהארגון כבר חוקר את הנושא באמצעות מודלים ממוחשבים, אומר בלייר שהתקרית מדמה את המצב בצורה יותר מציאותית כיוון שבתקרית הזו היו מעורבים אנשים אמיתיים, ולכן יכולה התקרית לספק מודלים יותר מציאותיים למנתחי מידע שעוסקים בתחום המודיעין הצבאי.

==קישורים חיצוניים==
* 
* 

==הערות שוליים==

קטגוריה:בליזארד
קטגוריה:וורקראפט
קטגוריה:מגפות
אגם צ'ישמיג'יו

[[גן צ'ישמיג'יו ובתוכו אגם צ'ישמיג'יו, מפת הגן]]
אגם צ'ישמיג'יו (ברומנית: Lacul Cișmigiu) הוא אגם השוכן בגן צ'ישמיג'יו, במרכז בוקרשט, ברומניה.

לאגם שטח של 29,500 מטרים רבועים, אורכו 1,3 קילומטרים, רוחבו 50 מטר ועומקו נע בין מטר לשניים. בעונת החורף האגם קופא והופך למשטח החלקה על הקרח.

האגם היה בעברו נפתול של דמבוביצה, שהתנתק ממנו בעקבות שינוי נתיב הנחל. בתקופתו של השליט מאתיי בסאראב המקום כונה "הביצה של הסוחר דורה".

אגם צ'ישמיג'יו

== קישורים חיצוניים ==

* [http://wikimapia.org/63216/ro/Lacul-Cişmigiu מפת האגם] 
* [http://www.webphoto.ro/destinatii/lacul-lebedelor-dansat-si-in-parcul-cismigiu.html אגם הברבורים שרוקדים גם בגן צ'ישמיג'יו] 

צ'ישמיג'יו
קטגוריה:בוקרשט: גאוגרפיה
אליפות ברזיל בכדורגל 1978

אליפות ברזיל בכדורגל 1978 הייתה הפעם ה-22 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-25 במרץ 1978 והסתיימו ב-13 באוגוסט 1978.

בתחרות השתתפו 74 קבוצות. התחרות נערכה במספר שלבים:
* הקבוצות חולקו ל-6 בתים תוך קיום משחק בית ומשחק חוץ בין קבוצות הבית.
* בשלב השני הוקמו 10 בתים. בית א'-ד' כללו 6 קבוצות (6 קבוצות מכל בית של השלב הראשון).קבוצות של בתים אלו ערכו משחקים בשיטת משחק בודד בין הקבוצות. 6 קבוצות מכל בית העפילו לשלב השלישי. בנוסף לכך הוקמו 7 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי.
* השלב השלישי 32 קבוצות הולקו ל-4 בתים. המשחקים נערכו בשיטת משחק בודד בין הקבוצות.
* בשלב הרביע השתתפו 8 קבוצות. המשחקים נערכו בשיטת משחק בית ומשחק חוץ בשלב רבע הגמר, חצי הגמר והגמר.

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. אם ניצחון הושג בהפרש של שני שערים או יותר, לקבוצה המנצחת הוענקה נקודה נוספת.

גוארני זכתה באליפות. זו הייתה הזכייה הראשונה בתולדות המועדון.

==משתתפי התחרות לפי מדינות ברזיל==

==שלב הגמר==

משתתפי משחק הגמר העפילו לגביע ליברטדורס

==שחקנים מצטיינים==
פאוליניו, שחקנה של ואסקו דה גאמה כבש 19 שערים וזכה בתואר מלך השערים של האליפות. 

פלקאו, שחקנה של אינטרנציונל זכה בפרס "כדור הזהב" לכדורגלן העונה.

==קישורים חיצוניים==
*[http://www.rsssfbrasil.com/tablesae/br1978.htm נתונים מאתר rsssf]
* [https://web.archive.org/web/20160507212654/http://futpedia.globo.com/campeonato/campeonato-brasileiro/1978 נתונים מאתר futpedia]

ברזיל
קטגוריה:עונות באליפות ברזיל בכדורגל
הארי ג'יילס

הארי ליי ג'יילס השלישי (באנגלית: Harry Lee Giles III; נולד ב-22 באפריל 1998) הוא כדורסלן אמריקאי, המשחק בעמדות הפאוור פורוורד והסנטר.

== ראשית חייו==
ג'יילס נולד בווינסטון סיילם שבקרוליינה הצפונית, אביו שיחק כדורסל באוניברסיטה של וינסטון סיילם. ג'יילס שיחק כדורסל בתיכון מקומי, ולאחר מכן עבר לאקדמיית הכדורסל של אוק היל שבווירג'יניה.

בליגת המכללות שיחק ג'יילס באוניברסיטת דיוק ולאחר שנה אחת בחר לוותר על המשך הלימודים באוניברסיטה ולעבור לשחק בליגת ה-NBA.

==קריירה מקצועית==
===סקרמנטו קינגס===
ג'יילס נבחר בדראפט ה-NBA {{כ}}2017 בבחירה ה-20 על ידי סקרמנטו קינגס, אולם החמיץ את עונת כולה בשל פציעה. בעונת שימש כשחקן מחליף, וקלע 7.0 נקודות בממוצע למשחק. במהלך חודש נובמבר נשלח לקבוצת סטוקטון קינגס מליגת הפיתוח. במשחק הבכורה בקבוצה קלע 30 נקודות, ולמחרת הוחזר לסקרמנטו להמשך העונה.

===פורטלנד טרייל בלייזרס===
לקראת עונת חתם ג'יילס על חוזה בקבוצת פורטלנד טרייל בלייזרס.

==סטטיסטיקות הקריירה==
===בליגת ה-NCAA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים מהשלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| דיוק
| 26 || 6 || 11.5 || 0.577 || 0.000 || 0.500 || 3.9 || 0.4 || 0.4 || 0.7 || 3.9
|- style="background-color:#80BFFF; font-weight:bold;"
| קריירה
|
| 26 || 6 || 11.5 || 0.577 || 0.000 || 0.500 || 3.9 || 0.4 || 0.4 || 0.7 || 3.9
|}

===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| סקרמנטו
| 58 || 0 || 14.1 || 0.503 || 0.000 || 0.637 || 3.8 || 1.5 || 0.5 || 0.4 || 7.0
|- style="background-color: #EFEFEF;"
| 
| סקרמנטו
| 46 || 17 || 14.5 || 0.554 || 0.000 || 0.776 || 4.1 || 1.3 || 0.5 || 0.4 || 6.9
|- style="background-color:#80BFFF; font-weight:bold;"
| קריירה
|
| 104 || 17 || 14.3 || 0.524 || 0.000 || 0.686 || 3.9 || 1.4 || 0.5 || 0.4 || 7.0
|}

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:כדורסלני סקרמנטו קינגס
קטגוריה:כדורסלני פורטלנד טרייל בלייזרס
קטגוריה:בחירות דראפט של פורטלנד טרייל בלייזרס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1998
הולמס & ווטסון

הולמס & ווטסון (באנגלית: Holmes and Watson) הוא סרט קומי אמריקאי שבוים ונכתב על ידי הישראלי-אמריקאי איתן כהן. בסרט כיכבו וויל פרל, ג'ון סי. ריילי, לורן לפקוס, רוב בריידון, קלי מקדונלד, רבקה הול, רייף פיינס ויו לורי. הסרט יצא לאקרנים ב-21 בדצמבר 2018 והופץ על ידי סרטי קולומביה.

הסרט נכשל בקופות, ספג ביקורות שליליות רבות וזכה בפרס פטל הזהב (פרס ראזי) בקטגוריית הסרט הגרוע ביותר לשנת 2018, בנוסף הוא זכה בקטגוריית הרימייק הגרוע, שחקן המשנה הגרוע לג'ון ס. ריילי והבמאי הגרוע ביותר לאיתן כהן.
== צוות השחקנים ==

== הפקה ==
=== ליהוק ===
ביולי 2008 דווח כי סאשה ברון כהן יגלם את שרלוק הולמס ווויל פרל יגלם את ד"ר ווטסון, בגרסה קומית של שרלוק הולמס בהפקת ג'אד אפטאו, לפי תסריט שנכתב על ידי איתן כהן עבור סרטי קולומביה

ב-17 באוגוסט 2016, דווח כי פארל וג'ון סי. ריילי יככבו בסרטו של איתן כהן. ב-14 בנובמבר 2016, לורן לפקוס לוהקה לסרט לגלם את מילי, מושא אהבתו של שרלוק. ב-17 בנובמבר 2016, רוב בריידון, קלי מקדונלד, רבקה הול הצטרפו לצוות השחקנים. ב-6 בינואר 2017, הצטרפו גם רייף פיינס ויו לורי.
===צילומים===
הצילומים החלו בתחילת דצמבר 2016 בלונדון באולפני שפרטון. בתחילת פברואר 2017, צוות הצילום התמקם בהמפטון קורט.
==יציאה לאקרנים==
תחילה הסרט תוכנן לצאת להקרנות מסחריות ב-3 באוגוסט 2018. באוגוסט 2017, התאריך הוזז ל-9 בנובמבר 2018 שמאוחר יותר נדחה ל-21 בדצמבר 2018. במזרח אירופה הסרט שוחרר ב-24 בינואר 2019.

== קישורים חיצוניים ==

* [https://www.youtube.com/watch?v=-AKU-T7_rDA קדימון הסרט] באתר יוטיוב
ביקורות
* 
* 

==הערות שוליים==

קטגוריה:סרטי 2018
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטים באנגלית
קטגוריה:לונדון בקולנוע
קטגוריה:זוכי פרס פטל הזהב: סרטים
קטגוריה:סרטי שרלוק הולמס
גוארני (כדורגל)

גוארני הוא מועדון כדורגל ברזילאי המייצג את העיר קמפינס שבברזיל. המועדון משחק בסרייה ב' שהיא הליגה השנייה בברזיל. 

המועדון הוקם בשנת 1911 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1978 הוא זכה באליפות ברזיל. בעקבות כך, הוא העפיל לגביע ליברטדורס 1979 והגיע לרבע הגמר.

במסגרת הארצית המועדון שיחק שנים רבות בליגה הבכירה.

==כדורגלנים מפורסמים==
* קארקה 
* אאילטון 
* מרסיו אמורוזו
* סוני אנדרסון
* ז'ונאס

==קישורים חיצוניים==

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1911
קטגוריה:מדינת סאו פאולו
בריכת רמב"ם

בריכת רמב"ם ב[[שנות ה-50 של המאה ה-20]]
בריכת רמב"ם הייתה בריכת שחייה שנבנתה בגבעת רמב"ם בשנת 1945 – הבריכה הציבורית הראשונה שהוקמה ביישוב העברי, בשטח עיריית גבעתיים. עם השנים הבריכה חודשה, אך כיום היא סגורה בהוראת משרד הבריאות וטרם נמצא לה זכיין מפעיל.

== היסטוריה ==
בריכת השחייה נחנכה בתחילת אוגוסט 1945, בשכונת גבעת רמב"ם על ידי "החברה לפיתוח בריכות שחייה", בתכנונו של האדריכל מאיר הורמן. הקמת הבריכה היא פרי יוזמה של אלי פביאן, מורה לחינוך גופני, וישראל טייבר, "מוכתר גבעת רמב"ם", שאמר בנאום בטקס החנוכה: .

בריכת רמב"ם הקדימה את בריכת גלי גיל שנפתחה שנה מאוחר יותר. בטקס חנוכת הבריכה גזרה את הסרט הגברת סוניה אמירוב והשתתפו ילדים מ"הפועל" מ"מכבי-עתיד". גודלה של הבריכה הוא 25 מטר לאורך ו-12.5 מטר לרוחב ועומקה מתחיל מ-90 ס"מ ועד ל-2.5 מטר. לצידה ניבנתה בריכה קטנה לפעוטות.

שבוע לאחר חנוכת הבריכה, נערכה בה תחרות שחייה ראשונה לעיני כ-1,000 צופים ובהשתתפות השחיין הבינלאומי מהפועל תל אביב צבי כתבי, שקבע במשחה ל-200 מטר חזה שיא הפועל חדש ויונה לדזינסקי שקבע במשחה ל-100 מטר גב שיא הפועל חדש נוסף. בסיום תחרות השחייה נערך משחק כדורמים בין קבוצה של חיל התעופה הבריטי ממצרים לקבוצת הפועל תל אביב. בסיום המשחק ניצחה הקבוצה האורחת ממצרים 5–4. (תוצאת המחצית הייתה 4–1 לטובת הפועל תל אביב).

בשנת 2018 נסגרה הבריכה בהוראת משרד הבריאות, מכיוון שלא עמדה בתקנים וטרם נקבע היזם שיפעיל אותה מחדש. במבנה פועל מכון כושר וסטודיו.

==ראו גם==
* בריכת גלי גיל

== קישורים חיצוניים ==

* 
* ניר ארנון - [http://betterplace.ynet.co.il/Article.aspx?guid=3697942 בריכת רמב"ם בגבעתיים תשופץ ותשודרג] , באתר mynet, 6 באפריל 2009
* 

== הערות שוליים ==

רמב"ם
קטגוריה:גבעתיים: ספורט
קטגוריה:גבעתיים: מבנים
קטגוריה:בנייה ופיתוח בתקופת המנדט
יחסי מיקרונזיה–צרפת

יחסי מיקרונזיה–צרפת הם היחסים הדיפלומטיים שבין המדינות הפדרליות של מיקרונזיה לבין הרפובליקה הצרפתית. 

== ייצוג ==
* צרפת מיוצגת במיקרונזיה באמצעות שגרירותה במנילה, הפיליפינים. היא מחזיקה גם קונסוליה בפליקיר בירת מיקרונזיה.
* מיקרונזיה לא מיוצגת בצרפת בשום דרג שהוא.

== ביקורים מדרג גבוה ==
נשיא מיקרונזיה עמנואל מורי נכח בפסגת צרפת-אוקיאניה השלישית ב-31 ביולי 2009 בנומאה, קלדוניה החדשה. הנשיא השתתף גם בפתיחת משחקי האוקיינוס השקט באותה העיר באוגוסט 2011 בנוכחות ניקולא סרקוזי נשיא הרפובליקה הצרפתית. הנשיא פיטר כריסטיאן השתתף בפסגת צרפת-אוקיאניה הרביעית בפריז ובוועידת האקלים כמה ימים מאוחר יותר.

== יחסים כלכליים == 
מיקרונזיה ייצאה לצרפת בשנת 2015 סחורה בשווי 20.1 אלף דולר אמריקאי שכללה בעיקר מחשבים. צרפת ייצאה למיקרונזיה באותה השנה סחורה בשווי 495 אלף דולר אמריקאי שכללה בעיקר ציוד להגנה במקרה של מתח נמוך, טלפונים ופלסטיק ממוחזר.

== קישורים חיצוניים ==
* [https://www.diplomatie.gouv.fr/fr/dossiers-pays/etats-federes-de-micronesie/relations-bilaterales/ France and the Federated States of Micronesia], France Diplomatie
* [https://ph.ambafrance.org/-English- אתר שגרירות צרפת במנילה, הפיליפינים]

== הערות שוליים ==
אליפות ברזיל בכדורגל 1979

אליפות ברזיל בכדורגל 1979 הייתה הפעם ה-23 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-16 בספטמבר 1979 והסתיימו ב-23 בדצמבר 1979. 

בתחרות השתתפו 94 קבוצות (20 יותר מהעונה הקודמת). התחרות נערכה במספר שלבים:

* 80 קבוצות חולקו ל-8 בתים תוך קיום משחק בית ומשחק חוץ בין קבוצות הבית. 
* בשלב השני לתחרות התווספו קבוצות מריו דה ז'ניירו וסאו פאולו. הוקמו 7 בתים. קבוצות של בתים אלו ערכו משחקים בשיטת משחק בודד בין הקבוצות. מכל בית שתי קבוצות היו עולות לשלב השלישי.
* השלב השלישי לתחרות הצטרפו גוארני ופלמיירס (הפינליסים של האליפות הקודמות). כאשר לקורינתיאנס, סנטוס סאו פאלו ופורטוגזה נודע על החלטה זו, הם דרשו לקבל זכות להצטרף לתחרות בשלב בשלישי. כאשר דרישתם לא התקבלה הם החליטו לא להשתתף באליפות כלל. הקבוצות אורגנו ב-4 בתים. מנצחי הבתים העפילו לשלה הרביעי.
* בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ בשלב חצי הגמר והגמר.

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במידה וניצחון הושג בהפרש של שני שערים או יותר, לקבוצה המנצחת הוענקה נקודה נוספת. 

מועדון ספורט אינטרנסיונל זכתה באליפות. זו הייתה הזכייה השלישית בתולדות המועדון.

==משתתפי התחרות לפי מדינות ברזיל==

==שלבי הגמר==

משתתפי משחק הגמר העפילו לגביע ליברטדורס

==שחקנים מצטיינים==
סזאר, שחקנה של אמריקה (ריו דה ז'ניירו) כבש 13 שערים וזכה בתואר מלך השערים של האליפות. 

פלקאו, שחקנה של אינטרנציונל זכה בפרס "כדור הזהב" לכדורגלן העונה. זאת בפעם השנייה ברציפות.

==קישורים חיצוניים==
*[http://www.rsssfbrasil.com/tablesae/br1979.htm נתונים מאתר rsssf]
* [https://web.archive.org/web/20160509075844/http://futpedia.globo.com/campeonato/campeonato-brasileiro/1979 נתונים מאתר futpedia]

ברזיל
קטגוריה:עונות באליפות ברזיל בכדורגל
אורי ברנר (מלחין)

אורי (יורי) ברנר (נולד ב-17 ביולי 1974) הוא מלחין, מוזיקאי ומעבד ישראלי.

==ביוגרפיה==
אורי ברנר נולד במוסקבה למשפחת מוזיקאים: אמו היא כנרת שניגנה באופרה, ואביו נגן בסון שהיה חבר בתזמורת הסימפונית של ברית המועצות לשעבר.

את לימודי המוזיקה החל בגיל צעיר ביותר. בשנת 1980 התקבל כתלמיד בבית הספר המרכזי למוזיקה של הקונסרבטוריון ע"ש צ`ייקובסקי במוסקבה, שם למד נגינה בפסנתר ובבסון ומאוחר יותר גם הלחנה. בשנת 1991, אחרי שנתיים במכללת המוזיקה "גנסין" במוסקבה, במגמות פסנתר, בסון והלחנה, היגר לגרמניה שם המשיך להשתלם בבית הספר הגבוה למוזיקה בקלן ואחר כך בקונסרבטוריון "סווילינק" באמסטרדם, אצל הפרופ' דאן מאנקה. בהמשך למד קומפוזיציה בבית הספר הגבוה למוזיקה ע"ש רוברט שומאן בדיסלדורף, בהדרכת פרופ' מנפרד טרויאן. בשנת 1996 עלה עם רעייתו ארצה.

במהלך תקופת לימודיו בגרמניה והולנד היה פעיל כנגן מבצע בקונצרטים, שכללו הופעות באולם ויטגשטיין, תיאטרון דיסלדורף ועוד, וכן בהופעות ג'אז, ביג בנד וכלייזמר. בנוסף היה נגן הבסון הראשון בתזמורת הסימפונית הצעירה של העיר אאכן בגרמניה.

אורי ברנר לקח חלק בכיתות אמן עם מלחינים חשובים כדיטר דאלמוט, דטלב גלארנט ואחרים. הוא כתב מוזיקה לסרט קצר של ראלף ריוקהואר, שהוקרן פעמים רבות בערוץ הראשון של הטלוויזיה הגרמנית, בפסטיבלים שהתקיימו ברחבי גרמניה ובפסטיבל הקולנוע הבינלאומי בירושלים.

יצירותיו של אורי ברנר יצאו לאור על ידי מרכז המוזיקה הישראלי והמכון למוזיקה ישראלית ובוצעו במסגרות קונצרטים, פסטיבלים וסדנאות ברחבי הארץ, אירופה, ארצות הברית וקנדה. הוא כתב למעלה מ-50 יצירות למגוון הרכבים וסגנונות ובהם: סונטות לפסנתר, מוזיקה קאמרית הכוללת שתי רביעיות מיתרים, יצירות לתזמורת גדולה ותזמורת מיתרים, פרקי תהילים למקהלה ולתזמורת, סימפוניה קונצ'רטנטה לויולה ותזמורת סימפונית ועוד.

זכה בפרסים יוקרתיים ובמלגות הצטיינות מטעם קרן התרבות אמריקה-ישראל, בפרס "קלון" למלחינים צעירים, הוכר כמלחין מצטיין מטעם משרד התרבות, במלגת הנשיא לדוקטורנטים מצטיינים בלימודי הדוקטורט לקומפוזיציה, אותם הוא משלים באוניברסיטת בר-אילן. בשנת 2006 זכה בפרס ראש הממשלה למלחינים.

בשנים האחרונות יצאו לאור שני תקליטורים הכוללים מיצירותיו ובימים אלה רואה אור אלבום הבכורה שלו שהוקלט בחברת "הליקון".

אורי ברנר מקדיש את רוב הופעותיו לשילובים של אלתורים חופשיים עם מוזיקה כתובה ומשתף פעולה עם אמנים ידועים מהארץ ומחו"ל. על בסיס פעילות זו ייסד בשנת 2004 את קבוצת "טאבולה ראסה", שהופיעה ברחבי הארץ וביצעה הקלטות רדיו רבות.

בין השנים 2008–2023 היה מלחין הבית של הסינפונייטה הישראלית באר שבע והרבה מיצירותיו זכו לביצועים של התזמורת תחת מאסטרו דורון סלומון כמנצח ואחרים.

בקיץ 2010 התארח בהופעה של הזמר החרדי יעקב שוואקי בקיסריה וניגן את שירו של שוואקי "מהרה", מתוך אלבומו הראשון "שמעתי".<ref></ref>

ב-2016 התמנה אורי למנהל המוזיקלי של תיאטרון "מיקרו" בירושלים. כיום מנהל את קונסרבטוריון רון שולמית.

== פרסים ==
* 2017 - פרס ראש הממשלה לקומפוזיטורים

== קישורים חיצוניים ==
* 

* [http://www.habama.co.il/Pages/Description.aspx?ArticleId=6111&Subj=5&Area=1 קלאסי - אורי ברנר - מלחין הבית של הסינפונייטה], באתר "הבמה"

==הערות שוליים==

קטגוריה:מוזיקאים ישראלים
קטגוריה:מלחינים ישראלים במוזיקה הקלאסית
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:נגני בסון
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:זוכי פרס ראש הממשלה לקומפוזיטורים
קטגוריה:ישראלים שנולדו ב-1974
אילן רכטמן

אילן רכטמן (נולד ב-4 באפריל 1963) הוא פסנתרן, מלחין ומנהל מוזיקלי ישראלי.

== קריירה ==
הופעת הבכורה של רכטמן הייתה עם התזמורת הפילהרמונית הישראלית כשהיה בן 11. מאז הופיע כמעט עם כל התזמורות בארץ ועם תזמורות רבות מחוצה לה וכן ברסיטלים ובקונצרטים של מוזיקה קאמרית. בשירותו הצבאי ניגן רכטמן בתזמורת חיל האוויר כנגן סינתיסייזר. רכטמן הופיע בקרוב ל-40 מדינות מסביב לעולם, וביותר מ-80 ערים בארצות הברית, באולמות קונצרטים חשובים כדוגמת קרנגי הול (ניו יורק) האולם הסימפוני (שיקגו), סאל פלייל (פריז) ויגמור (לונדון) ושיתף פעולה עם אמנים כמו יו יו מה, עברי גיטליס, אליסה ויילרשטיין, הרביעייה הירושלמית והכוריאוגרף מרק מוריס.

רכטמן זכה בכמה פרסים, ביניהם פרס נורי באמצעות קרן התרבות אמריקה-ישראל בניו יורק, פרסי קלרמונט ושפירא בישראל ובמדליית כסף בתחרות הפסנתר הבין-לאומית הראשונה בסן אנטוניו. הוא החל לכתוב מוזיקה כבר בגיל תשע. עם יצירותיו להרכבים שונים נמנות יצירות שהזמינו המנצחים זובין מהטה ולורין מאזל ופסטיבל המוזיקה צ'אטאקווה לרגל חגיגות 125 שנים לפסטיבל.

באולימפיאדת בייג'ינג 2008, המתעמלת האמריקאית נסטיה ליוקין השתמשה ביצירה פרי עיטו של רכטמן כשזכתה במדליית זהב בתרגיל התעמלות הקרקע שלה.

רכטמן שהה שש שנים בברזיל (2007-2001), ניגן עם תזמורות מקומיות ובקונצרטים קאמריים ושימש מנהל מוזיקלי של סדרות המוזיקה הקאמרית "אום סרטו אולהר" בסאו פאולו. בעת שהותו בברזיל כתב כמה יצירות לסרטים ולטלנובלה "אספרנסה" ושימש כמנהלה של תחרות הפסנתר הבין-לאומית ע"ש וילה לובוס.

רכטמן הקליט בחברות, כמו נקסוס, סנטאוור, וול טמפרד פרודקשנס, מרידיאן BIS, ו-MMC. הקלטתו של "שורו מס' 5" מאת וילה לובוס זכתה בפרס בחירת העורכים של כתב העת "גרמופון".

רכטמן היה המייסד והמנהל המוזיקלי של כמה הרכבים וסדרות קונצרטים בניו יורק והפיק למעלה מ-1,500 קונצרטים.

ב-2008 התמנה רכטמן למנהל המוזיקלי של סדרות המוזיקה במוזיאון תל אביב לאמנות, הוא סיים את תפקידו בשנת 2023.

אביו היה המנצח, נגן הבסון והמעבד מרדכי רכטמן.

==קישורים חיצוניים==

* 

* 

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:פסנתרנים ישראלים
קטגוריה:נגני תזמורת חיל האוויר
קטגוריה:ישראלים שנולדו ב-1963
אליפות ברזיל בכדורגל 1980

אליפות ברזיל בכדורגל 1980 הייתה הפעם ה-24 בו נערכה תחרות ארצית בכדורגל בברזיל. לראשונה היא אורגנה על ידי קונפדרציית הכדורגל הברזילאית. אחד ההחלטות החשובות שהתקבלו היה צמצום משמעותי של הקבוצות המשתתפות - מ-94 ל-44. המשחקים החלו ב-23 בפברואר 1980 והסתיימו ב-1 ביוני 1980. 

בתחרות השתתפו 44 קבוצות. התחרות נערכה במספר שלבים:

* 40 קבוצות חולקו ל-4 בתים תוך קיום משחק בודד בין קבוצות הבית. 
* בשלב השני לתחרות התווספו אמריקה (סאו פאולו), אמריקנו, באנגו ורסיפה. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי.
* בשלב השלישי 16 קבוצות ב-4 בתים התמודדו על העלייה לחצי הגמר.
* בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ של חצי הגמר והגמר.

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו.

פלמנגו זכתה באליפות. זו הייתה הזכייה הראשונה בתולדות המועדון. 

==משתתפי התחרות לפי מדינות ברזיל==

==שלבי הגמר==

משתתפי משחק הגמר העפילו לגביע ליברטדורס

==שחקנים מצטיינים==
זיקו, שחקנה של פלמנגו כבש 21 שערים וזכה בתואר מלך השערים של האליפות. 

טוניניו סזאר, שחקנה של אתלטיקו מיניירו זכה בפרס "כדור הזהב" לכדורגלן העונה. זאת בפעם השנייה בקריירה.

==קישורים חיצוניים==
*[http://www.rsssfbrasil.com/tablesae/br1980.htm נתונים מאתר rsssf]
* [https://web.archive.org/web/20160512041901/http://futpedia.globo.com/campeonato/campeonato-brasileiro/1980 נתונים מאתר futpedia]

ברזיל
קטגוריה:עונות באליפות ברזיל בכדורגל
יחסי איי שלמה – צרפת

יחסי איי שלמה–צרפת הם היחסים הדיפלומטיים הרשמיים שבין איי שלמה לבין הרפובליקה הצרפתית.

== ביקורים מדרג גבוה ==
שר החוץ של איי שלמה, מר ויליאם האומאאה, השתתף בפסגת צרפת-אוקיאניה השלישת שנערכה בנומאה, קלדוניה החדשה ב-31 ביולי 2009. ראש ממשלת איי שלמה, מר גורדון דארסי לילו, נסע לנומאה לפסגת מדינות האוקיינוס השקט ה-21 בשנת 2014. איי שלמה יוצגה על ידי שגרירתה באו"ם בפסגת צרפת-אוקיאניה הרביעית ובוועידת האקלים בפריז ב-30 בנובמבר ובשבוע הראשון של דצמבר 2015 בהתאמה.

== יחסים כלכליים ==
עסקים צרפתיים מעורים יותר באזור האוקיינוס השקט ובמיוחד באיי שלמה כאשר סוכנות צרפתית פרטית לאנרגיה קיימת בה.

בשנת 2015 צרפת יצאה לאיי שלמה סחורה בשווי 714 אלף דולר אמריקאי ועיקרה היה בולים ומכונות כביסה. לעומתה איי שלמה ייצאה לצרפת סחורה בשווי 1.53 מיליון דולר אמריקאי שכללה בעיקר דגים מעובדים.

== ייצוג ==
* צרפת מיוצגת באיי שלמה באמצעות שגרירות שהיא מחזיקה בפורט מורסבי, פפואה גינאה החדשה. צרפת מחזיקה גם קונסוליית כבוד בהוניארה, איי שלמה.
* איי שלמה מיוצגת בצרפת ובאירופה כולה באמצעות שגרירות שהיא מחזיקה בבריסל, בלגיה.

== קישורים חיצוניים ==
* [http://www.diplomatie.gouv.fr/en/country-files/solomon-islands/france-and-solomon-islands/ France and Solomon islands], France Diplomatie

== הערות שוליים ==
וילהיים ארצי

וילהיים (ארנסט) ארצי (1912–1977) היה שחיין ושחקן כדורמים צ'כוסלובקי-ישראלי. אלוף המכביה הראשונה (1932) בעל 3 מדליות זהב, אלוף ארץ ישראל ושחקן נבחרת ארץ ישראל בכדורמים בשנות ה-30 וה-40.

== ביוגרפיה ==
וילהיים גדל בצ'כוסלובקיה ושיחק כדורמים בקבוצת הכח וינה.

במכביה הראשונה שנערכה בישראל בשנת 1932 זכה ארצי ב-3 מדליות זהב, במשחה ל-200 מטר חזה בתוצאה של 3:00.5 דקות, לפני אוטו כהן מצ'כוסלובקיה (3:09.6 דקות) ובמשחה שליחים 4x200 מטר חופשי בתוצאה של 11:22 דקות, לפני אוסטריה (11:50 דקות) ופולין (12:23 דקות) ובמשחה שליחים 3x100 מטר מעורב בתוצאה של 3:47.6 דקות, לפני ארצות הברית (3:52.6 דקות) ופולין (4:11.7 דקות).

בסוף שנת 1934 עלה ארצי לישראל. הוא שיחק כדורמים בקבוצת מכבי חיפה.

באליפות ארץ ישראל שנערכה בבריכת השחייה בימק"א ירושלים בשנת 1935 זכה וילהיים בשתי מדליות זהב במשחה ל-200 מטר חזה בשיא ארץ ישראל חדש של 3:04.8 דקות, לפני יעקב גודארד ממכבי תל אביב (3:26.3 דקות) ושיין מחיפה (3:35.4 דקות) ובמשחה ל-100 מטר חופשי בתוצאה של 1:11.4 דקות לפני שני לרנר מכבי תל אביב (1:12.6 דקות) ומכנס (ימק"א).

במכביה השביעית שנערכה בשנת 1965 זכה ארצי להשתתף בטקס הפתיחה במשמר הכבוד של דגל המכביה כנציג המכביה הראשונה ביחד עם פרידה ליכטבלאו ועוד 5 זוגות, אחד לכל מכביה.

== קישורים חיצוניים ==

* 
* 
* 
* [https://sites.google.com/site/waterpoloisrael/il.history היסטוריה בישראל, ספורט ללא עבר - ד"ר חיים קאופמן]

== הערות שוליים ==

קטגוריה:שחיינים צ'כוסלובקים
קטגוריה:שחיינים יהודים
קטגוריה:שחייני חזה
קטגוריה:אלופי המכביה: שחיינים
קטגוריה:שחיינים ארץ-ישראלים
קטגוריה:שחקני כדורמים ישראלים
קטגוריה:ספורטאי הכח וינה
קטגוריה:אנשי העלייה החמישית
קטגוריה:ישראלים שנולדו ב-1912
קטגוריה:ישראלים שנפטרו ב-1977
ארמון סנגוב

קבלת פנים שערכו [[ניקולאה צ'אושסקו והצמרת הקומוניסטית של רומניה בחזית ארמון סנגוב]]
ארמון סנגוב (ברומנית: Palatul Snagov) הוא ארמון ברומניה, על חוף אגם סנגוב, ששימש בתקופות שונות את הנסיך ניקולאה (בונה הארמון), יון אנטונסקו וגאורגה גאורגיו-דז'.

הארמון נבנה בשנות השלושים של המאה העשרים על ידי האדריכלית הנרייטה דלאוורנצ'אה להזמנתו של הנסיך ניקולאה, אח של קרול השני, מלך רומניה. ניקולאה הודח ממעמדו והוגלה מרומניה על ידי אחיו ב-1937 ובהמשך, לאחר שעלה לשלטון, יון אנטונסקו התמקם בארמון. כשהשלטון ברומניה עבר לידי הקומוניסטים ויון אנטונסקו הוצא להורג, גאורגיו-דז' התמקם בארמון עד מותו. לאחר מותו של גאורגיו-דז' תכנן ניקולאה צ'אושסקו להפוך את הארמון למקום כינוס של ממשלת רומניה, אך לשם כך נדרשה הרחבה. 

עבודות ההרחבה נערכו בשנות השבעים של המאה העשרים ונמשכו שבע שנים תחת פיקוחו של פרופסור ניקולאה ולדסקו. מהמבנה המקורי נותרו רק המבוא, הפרוזדור והמדרגות. ניקולאה צ'אושסקו השתמש בארמון לצורכי כינוסים וזה היה המקום הראשון אליו נמלט עם פרוץ המהפכה הרומנית (1989). כעת הארמון מנוהל בידיים פרטיות ואולמותיו משמשים לכנסים, אירועים וחגיגות לכל המזמינים ומשלמים. בספטמבר 2012 נערכה בארמון חתונת בתו הצעירה של נשיא רומניה, טראיאן בססקו

== קישורים חיצוניים ==

* [http://www.palatulsnagov.ro/ Palatul Snagov] 
* [http://www.palatulsnagovoficial.ro/ Palatul Snagov האתר הרשמי] 

ויקטוריה
מייקל בילס

מייקל בילס (באנגלית: Michael A. Bills) (נולד ב-1958) הוא קצין בדימוס בדרגת לוטננט גנרל. שירת כמפקד הארמייה השמינית של צבא ארצות הברית וראש מטה הפיקוד המשולב ארצות הברית-קוריאה הדרומית.

==ביוגרפיה==
בילס התגייס לצבא ארצות הברית ב-1976 ושירת כטכנאי מסוקים. ב-1979 יצא ללימודים באוניברסיטת ג'ורג' מייסון, הוא התגייס מחדש לצבא כקצין בדצמבר 1983. שירת כמפקד מחלקה וסגן מפקד פלוגה בגדוד השני של רגימנט השריון ה-81 של הארמייה השביעית במערב גרמניה. שימש במשך שנתיים כקצין כוח אדם בגדוד הראשון של רגימנט הפרשים הרביעי בדיוויזיית החי"ר הראשונה ובמאי 1991 מונה למפקד פלוגה בגדוד. הוא השתתף עמו במלחמת המפרץ. שימש קצין אג"ם וסגן מפקד הגדוד השני ברגימנט הפרשים המשוריין השלישי. 

בשנים 2000–2002 פיקד על הגדוד הראשון ברגימנט הפרשים הראשון של הדיוויזיה המשוריינת הראשונה. בתפקידו הבא שירת במרכז לאימוני תמרון קרבי בארמייה השביעית, במהלך תפקיד זה השתתף בלחימה במבצע חופש לעיראק. ב-2003 ועוטר על פועלו בכוכב הכסף. לאחר לימודים במכללת המלחמה של הצבא שירת במפקדת התמיכה בחיילים נכים במחלקת ההגנה של ארצות הברית ובאגף כוח האדם של הצבא. 

באוגוסט 2006 מונה למפקד רגימנט הפרשים המשוריין השלישי, הוא לחם עם הרגימנט במלחמת עיראק. באפריל 2009 מונה לראש תוכנית "הלוחם המתקדם" במכון לחקר הביטחון. ביוני 2010 מונה למפקד כוח המשימה המשותף-צפון בפיקוד צפון של ארצות הברית. בספטמבר 2011 הועלה לדרגת בריגדיר גנרל ומונה לסגן ראש מטה כוחות ארצות הברית באירופה. ביולי 2013 מונה למפקד בסיס פורט קרסון בקולורדו. 

במרץ 2014 מונה למפקד דיוויזיית הפרשים הראשונה, הוא הועלה לדרגת מייג'ור גנרל, הוצב עם הדיוויזיה באפגניסטן ופיקד על כוח המשימה המשותף ב"מבצע חירות מתמשכת". בינואר 2016 מונה לקצין המבצעים של פיקוד כוחות ארצות הברית בקוריאה. 

בינואר 2018 קודם לדרגת לוטננט גנרל ומונה למפקד הארמייה השמינית וראש מטה הפיקוד המשולב ארצות הברית-קוריאה הדרומית. ב-2020 סיים את שירותו.

בילס בעל תואר ראשון בסוציולוגיה מאוניברסיטת ג'ורג' מייסון ובעל תואר שני בלימודי אסטרטגיה ממכללת המלחמה של הצבא. הוא נשוי למייגן ואב לשלושה בנים.

==קישורים חיצוניים==

* [http://www.usfk.mil/Organization/ACofS-J3-FKJ3/MG-Bills/ ביוגרפיה] באתר פיקוד כוחות ארצות הברית בקוריאה

==הערות שוליים==

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מפקדי דיוויזיית הפרשים הראשונה
קטגוריה:מפקדי הארמייה השמינית של צבא ארצות הברית
קטגוריה:בוגרי אוניברסיטת ג'ורג' מייסון
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1958
אל החוף

"אל החוף" או "היהודי האלמוני" היא סדרת הדפסים של הצייר הישראלי אריה אַלוַאִיל משנת 1939.

==תיאור==
סדרת ההדפסים "אל החוף" נוצרה על ידי אלואיל בשנת 1939 בטכניקה של חיתוכי לינול (לינולאום) – פיתוח מודרני של טכניקת חיתוך העץ. הסדרה היא בת 32 הדפסים שגובהם 10 ס"מ, ורוחבם 8 ס"מ. והיא פורסמה לראשונה כקובץ בהוצאת "הלל", הוצאה שהקים האמן, על הוצאת דביר תחת השם "היהודי האלמוני: 32 ציורים", בליווי הקדמה מאת מכס ברוד. בשנת 1944 הוציא אלואיל את הסדרה מחדש כספר בהוצאת יבנה, כשהוא מוסיף להדפסים ולהקדמה קטעי ספרות עברית שונים שנערכו על ידי א. רוזנצויג ובשם "אל החוף: ל"ב ציורים".

סדרת ההדפסים מתארת מסע של יהודי מבית הוריו בשטעטל, דרך דימויים של גלות ופרעות אל ארץ ישראל. ההדפס הראשון, "בבית אבא ואמא", מציג ילד העומד בין שני הוריו על רקע נוף של בתי העיירה. סגנון העבודות אקספרסיוניסטי. גם במקומות בהן בוחר האמן לתאר נוף, הוא עושה זאת באמצעות ריבוי מישורים, ולא באמצעות פרספקטיבה. בנוסף, מרבית הדמויות מעוצבות ללא תווי פנים ספציפיים. 

ברוד העיר בהקדמה כי הביוגרפיה של האמן "מצאה לה כאן ביטוי מרומז ומסוים כל כך שהיא נעשית יחד עם זה שירת האדם, שירת האנושות הנאבקת, שמתוך שאיפה לאור סופה שהיא מכריעה את כל המעצורים".
גליה בר אור ראתה בסדרה, שההוצאה לאור שלה כונתה בשם אביו של אלואיל, ביטוי ביוגרפי לחששותיו של האמן לגורל משפחתו וגורל העם היהודי ערב מלחמת העולם השנייה.

==הערות שוליים==

קטגוריה:הדפסי עץ
קטגוריה:הדפס ישראלי
קטגוריה:יצירות משנת 1939
קטגוריה:ספרי 1939
קטגוריה:ספרי 1944
יחסי סנט קיטס ונוויס – צרפת

יחסי סנט קיטס ונוויס–צרפת הם היחסים הדיפלומטיים הרשמיים שבין פדרציית סנט כריסטופר ונוויס לבין הרפובליקה הצרפתית.

== יחסים כלכליים ==
בשנת 2015 סנט קיטס ונוויס ייצאה לצרפת סחורה בשווי 209 אלף דולר אמריקאי, הסוגים העיקריים של הסחורות שיוצאו הם: חיות משק, כלי מדידה, שומן צמחי ומוצרי טלפוניה שונים. באותה השנה ייצאה צרפת לסנט קיטס ונוויס סחורה בשווי 920 אלף דולר אמריקאי, הסחורה כללה בעיקר קוניאק ומשקאות חריפים אחרים, יין, טלפונים ומכוניות.

== קישורים חיצוניים ==
* [https://www.diplomatie.gouv.fr/fr/dossiers-pays/saint-christophe-et-nieves/# France and Saint Kitts and Nevis], France Diplomatie

== הערות שוליים ==
אליפות ברזיל בכדורגל 1981

אליפות ברזיל בכדורגל 1981 הייתה הפעם ה-25 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-17 בינואר 1981 והסתיימו ב-3 במאי 1981.

בתחרות השתתפו 44 קבוצות והיא נערכה במספר שלבים:

* 40 קבוצות חולקו ל-4 בתים תוך קיום משחק בודד בין קבוצות הבית. 
* בשלב השני לתחרות התווספו נאוטיקו, פלמיירס, באהיה ואוברדה. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי.
* בהמשך נערכו שלבי הגמר, תוך משחק בית ומשחק חוץ בין הקבוצות.
 
במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו.

גרמיו זכתה באליפות. זו הייתה הזכייה הראשונה בתולדות המועדון.

==משתתפי התחרות לפי מדינות ברזיל==

==שלבי הגמר==

משתתפי משחק הגמר העפילו לגביע ליברטדורס

==שחקנים מצטיינים==
נוניס, שחקנה של פלמנגו כבש 16 שערים וזכה בתואר מלך השערים של האליפות.

פאולו איזידורו, שחקנה של גרמיו זכה בפרס "כדור הזהב" לכדורגלן העונה. זאת בפעם השנייה בקריירה.

==קישורים חיצוניים==
*[http://www.rsssfbrasil.com/tablesae/br1981.htm נתונים מאתר rsssf]
* [https://web.archive.org/web/20160503173458/http://futpedia.globo.com/campeonato/campeonato-brasileiro/1981 נתונים מאתר futpedia]

ברזיל
קטגוריה:עונות באליפות ברזיל בכדורגל
ויליאם אדוארד מילר

ויליאם אדוארד מילר (באנגלית: William Edward Miller; 22 במרץ 1914 - 24 ביוני 1983) היה פוליטיקאי אמריקאי ממדינת ניו יורק. הוא היה מועמד המפלגה הרפובליקנית לסגן נשיא ארצות הברית בבחירות לנשיאות ארצות הברית 1964. הוא היה המועמד הקתולי היחיד לתפקיד סגן נשיא ארצות הברית מטעם המפלגה הרפובליקנית עד להתמודדותו של פול ריאן בבחירות לנשיאות 2012.

== ביוגרפיה ==
מילר נולד בלוקפורט שבמדינת ניו יורק לאליזבת (לבית היינץ'), שהייתה בעלת חנות כובעים קטנה, ואדוארד ג'. מילר, מטאטא רצפות בתי חרושת. הורי אביו היגרו מגרמניה, ואמו הייתה ממוצא אירי. מילר למד באוניברסיטת נוטרדאם שבמדינת אינדיאנה ובבית הספר למשפטים של אוניברסיטת אולבני. הוא שירת בצבא ארצות הברית במהלך מלחמת העולם השנייה, ומאוחר יותר עזר להעמיד לדין את פושעי המלחמה הנאצים במשפטי נירנברג. מילר מונה לתובע המחוזי של מחוז ניאגרה ב־1948 בידי המושל תומאס דיואי. מילר כיהן כחבר בבית הנבחרים של ארצות הברית בין השנים 1951 ל-1965 והיה יושב ראש הוועדה הלאומית של המפלגה הרפובליקנית מ-1961 עד 1964.

בבחירות לנשיאות ארצות הברית בחר בו מועמד המפלגה הרפובליקנית
הסנאטור בארי גולדווטר. להיות עמיתו למרוץ. לדברי גולדווטר מכיוון ש"הוא משגע את ג'ונסון" בפעלתנות שלו. אך לפי הסברים אחרים, ג'ונסון "בקושי היה מודע לקיומו של מילר". מבחינה אידאולוגית הוא היה שמרן כמו גולדווטר.

לאחר הפסדם בבחירות של גולדווטר מילר, שב מילר אל עיר הולדתו לוקפורט, שם הוא חזר לעסוק במשפטים. הוא הופיע גם בפרסומות עבור אמריקן אקספרס. מארק ז. ברבק טוען כי עד מותו, מילר "היה מוכר יותר במראהו בפרסומת מאשר בשנותיו בקונגרס". הוא נקבר בבית הקברות הלאומי ארלינגטון.

לו ולאשתו סטפני (וגנר) היו שלוש בנות ובן אחד. בתו הצעירה ביותר, סטפני מילר, הייתה סטנדאפיסטית בשנות ה-80 של המאה ה-20, הגישה תוכנית לילה מאוחרת בשנות ה-90 של המאה ה-20 ואשת CNBC, ומפיקה תוכניות רדיו בעלות גוון ליברלי. בנו, ויליאם אדוארד מילר הבן, התמודד ללא הצלחה לבית הנבחרים ב-1992 וב-1994 מטעם המפלגה הרפובליקנית כמייצג המחוז ה-29 בניו יורק.

== לקריאה נוספת ==
* 

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת נוטרדאם
קטגוריה:בוגרי בית הספר למשפטים של אולבני
קטגוריה:חברי בית הנבחרים של ארצות הברית ממדינת ניו יורק
קטגוריה:יושבי ראש הוועדה הרפובליקנית הלאומית
קטגוריה:אישים הקבורים בבית הקברות הלאומי ארלינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:מועמדים לסגנות נשיאות ארצות הברית ב-1964
קטגוריה:אמריקאים שנולדו ב-1914
קטגוריה:אמריקאים שנפטרו ב-1983
דוביל

דוביל (בצרפתית: Deauville) היא קומונה הנמצאת מחוז קלבדוס בנורמנדי שבצפון צרפת, צמודה בחלקה הצפוני לטרוביל.

ההיסטוריה של דוביל ידועה עוד מהמאה ה-11 אך היא החלה להתפתח רק במחצית השנייה של המאה ה-19. הוקמו בה בתי מלון מפוארים, מסלולים למרוצי סוסים, מרינה, חוף ים מפורסם, חווילות מפוארות וקזינו גדול. דוביל מכונה "מלכת החופים של נורמנדי".

חוף הים של דוביל ובו טיילת עץ מפורסמת (Promenade des Planches) הפך אותה לעיר קיט יוקרתית ומשך אליה את עשירי צרפת בעיקר בתקופה ה-בל אפוק. דוביל סבלה במלחמת העולם הראשונה ובעיקר במלחמת העולם השנייה בו הייתה כבושה על ידי הגרמנים שהחרימו את רוב מתקני הנופש שלה. מאז שנות ה-60 היא חזרה למעמדה הקודם. לאורך הטיילת צמודים למלתחות החוף לוחות עץ ועליהם שמות של שחקנים ויוצרי קולנוע אמריקאיים שביקרו במקום.

גם טרוביל הצמודה אליה מצפון נחשבת אתר קיט מבוקש אבל יותר עממי.

מאז 1975 נערך בדוביל פסטיבל סרטים אמריקאיים. בתחילה הוא לא היה תחרותי אך מ-1995 מחולקים פרסים לסרטים באורך מלא ומ-1998 גם לסרטים קצרים.

ב-ספטמבר 1919 נפגשו בדוביל דייוויד לויד ג'ורג' וז'ורז' קלמנסו וחתמו על "הסכם דוביל" בו נקבע גבול אזור ההשפעה הבריטי בארץ ישראל, כקו ישר מראש הנקרה לעמק החולה, מעט צפונה לאיילת השחר.
<gallery>
File:Royal Barrière (1).jpg|מלון Royal Barriere, המפואר ביותר בדוביל
File:Les Planches de Deauville.jpg|טיילת העץ בדוביל
File:Les Planches de Deauville (2).jpg|חוף הים בדוביל
File:A house in Deauville.jpg|בית עץ מסוגנן בדוביל
</gallery>

==קישורים חיצוניים==

* 

* [https://web.archive.org/web/20161105032142/http://www.informationfrance.com/disp_town.php?town_id=215 מדריך תיירות בדוביל], באתר informationfrance
* 
* 

קטגוריה:נורמנדי תחתית: ערים
קטגוריה:צרפת: ערי חוף
זאב ורדי

זאב ורדי (פאול וָאגוֹ; 19 במאי 1917 – 28 באוגוסט 1990) היה שחיין ושחקן כדורמים אוסטרי-ישראלי. סגן אלוף המכביה השנייה (1935), אלוף ושיאן ארץ ישראל, שחקן מכבי חיפה בכדורמים בשנות ה-30 וה-40 שופט כדורמים ובמשך שנים רבות כרוז בתחרויות בינלאומיות בשחייה.

== ביוגרפיה ==
ורדי נולד וגדל בווינה שבאוסטריה בשם פאול ואגו (Paul Vago). הוא התאמן בשחייה בקבוצת הכח וינה בהדרכתו של זיגו ורטהיימר (Zsigo Wertheimer; 1897–1965), וכן שיחק בקבוצה בכדורמים.

באליפות אוסטריה שנערכה בשנת 1934 הוא זכה במדליית ארד במשחה ל-400 מטר חופשי בתוצאה של 5:44.8 דקות.

במכביה השנייה, שנערכה בישראל בשנת 1935, זכה ורדי בשתי מדליות, כסף וארד. מדליית כסף, במשחה ל-1,500 מטר חופשי בתוצאה של 22:11 דקות, אחרי פרנטישק גטרויר מצ'כוסלובקיה, שקבע שיא מכביה חדש של 21:33.0 דקות ולפני ג'ורג' שיינברג מארצות הברית (22:53 דקות). מדליית ארד, במשחה שליחים 4x200 מטר חופשי, אחרי צ'כוסלובקיה 10:22.0 דקות ומצרים. נוסף לכך, הוא סיים במקום רביעי במשחה ל-400 מטר חופשי בתוצאה של 5:41.0 דקות.

בתחרות שחייה שנערכה בשנת 1936 קבע ורדי כשחיין מכבי חיפה במשחה ל-400 מטר חופשי שיא ישראלי חדש של 5:34.3 דקות, שיפור לשיא הטרי של שלמה תנשמת חברו לאגודה (5:49.8 דקות). בתחרות שנערכה בשנת 1939 הוא שיפר את שיאו הישראלי והעמידו על תוצאה של 5:28.0 דקות. שיא זה החזיק מעמד כ-13 שנים ונשבר על ידי ישעיהו אלבאום מברית מכבים עתיד (5:27.9 דקות).
באותה שנה (1936) עלה לארץ ישראל.

ורדי עבד בחברת הלנה רובינשטיין.

נפטר בחיפה בשנת 1990, בגיל 73, שם גם נקבר.

== קישורים חיצוניים ==
* 
* ד"ר משה הרניק, [http://jpress.org.il/Olive/APA/NLI_heb/SharedView.Article.aspx?href=OMER%2F1939%2F07%2F01&id=Ar00207&sk=D77406B8 תור-הזהב לשחייני "הכוח" בווינה], אומר 1 ביולי 1939
* 
* 
* 
* 
* 
* [https://sites.google.com/site/waterpoloisrael/il.history היסטוריה בישראל, ספורט ללא עבר - ד"ר חיים קאופמן]

== הערות שוליים ==

קטגוריה:שחיינים אוסטרים
קטגוריה:שחיינים יהודים
קטגוריה:שחייני חופשי ישראלים
קטגוריה:שחיינים ארץ-ישראלים
קטגוריה:שחקני כדורמים ישראלים
קטגוריה:ספורטאי הכח וינה
קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1917
קטגוריה:ישראלים שנפטרו ב-1990
שילה גרייבך

שילה אדל גרייבך (באנגלית: Sheila Adele Greibach; נולדה ב-6 באוקטובר 1939 בניו יורק, ניו יורק, ארצות הברית) היא מדענית מחשב וחוקרת שמתמקדת בשפות פורמליות, בחישוביות ובאוטומטים, ובפרט בתורת הקומפיילרים. גרייבך היא פרופסור אמריטה למדעי המחשב באוניברסיטת קליפורניה, לוס אנג'לס.

גרייבך ידועה בעיקר בשל המצאת צורה נורמלית חדשה לדקדוקים חסרי הקשר שנקראת על שמה, "הצורה הנורמלית של גרייבך", וכן בשל משפט גרייבך .

== קריירה ==
גרייבך סיימה את התואר הראשון שלה בבלשנות ובמתמטיקה שימושית במכללת רדקליף שבמסצ'וסטס בשנת 1960, ובשנת 1962, את התואר שני שלה, באותה המכללה.

בשנת 1963 קיבלה גרייבך דוקטורט מאוניברסיטת הרווארד, בהנחיית אנטוני אוטינגר, כאשר כותרת התזה שלה הייתה "Inverses of Phrase Structure Generators".

גרייבך עבדה באוניברסיטת הרווארד עד שנת 1969, אז עברה לאוניברסיטת קליפורניה בלוס אנג'לס, שם היא מכהנת בתור פרופסור משנת 1970 ועד היום.

גרייבך עומדת מאחורי פרסום מאמרים רבים בתחום השפות הפורמליות וכן בתחום החישוביות.

== ראו גם ==
* דקדוק חופשי-הקשר
* המשפט של גרייבך

== קישורים חיצוניים ==

* [https://web.archive.org/web/20170707010321/http://www.cs.ucla.edu/sheila-greibach/ שילה גרייבך באתר אוניברסיטת UCLA]

== הערות שוליים ==

קטגוריה:מדעניות מחשב אמריקאיות
קטגוריה:בלשניות ולשונאיות אמריקאיות
קטגוריה:בלשנים ולשונאים אמריקאים
קטגוריה:בוגרות מכללת רדקליף
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
יחסי ארצות הברית – גמביה

יחסי ארצות הברית–גמביה הם היחסים הדיפלומטיים בין ארצות הברית של אמריקה לרפובליקה של גמביה.

==היסטוריה==
בדרך לועידת קזבלנקה ולאחר מכן לליבריה, עצר פרנקלין דלאנו רוזוולט בבנג'ול ב-1943.

מדיניות ארצות הברית מבקשת לבנות יחסים משופרים עם גמביה על בסיס קשרים היסטוריים, כבוד הדדי, שלטון דמוקרטי, זכויות אדם, ודבקות בהחלטות האו"ם בנושא מלחמה בטרור, יהלומי קונפליקט וסוגי סחר אחרים.

בבחירות של גמביה לנשיאות ולחקיקה באוקטובר 2001 ובינואר 2002, בהתאמה, קבעה ממשלת ארצות הברית כי ממשלה שנבחרה באופן דמוקרטי נכנסה לתפקיד, ובכך הסירה את הסנקציות שהטילה על גמביה בהתאם לסעיף 508 לחוק סיוע החוץ להפיכה ב-1994. הסיוע האמריקאי תומך בדמוקרטיה, בזכויות אדם, בהשכלת נשים ובמאבק באיידס.

בנוסף, חיל השלום מבצע תוכנית גדולה עם כ-100 מתנדבים העוסקים בתחומי איכות הסביבה, בריאות הציבור וחינוך, בעיקר ברמת הכפרים בגמביה.

גמביה זכתה להטבות סחר מועדפות בעקבות "פעולת הצמיחה וההזדמנות באפריקה" ב-1 בינואר 2003.

היחסים עם ארצות הברית לא השתפרו משמעותית בשל חוסר בזכויות האדם וחופש העיתונות, אשר הביאו להשעיית גמביה מ"תאגיד אתגר המילניום" ביוני 2006.

שדה התעופה הבינלאומי של בנג'ול משמש כמקום נחיתה למעבורות חלל של נאס"א.

==נציגות==
פקידי הממשל הראשיים של ארצות הברית בגמביה כוללים את השגריר בארי וולס. שגרירות ארצות הברית בגמביה נמצאת בפג'רה () ומשרד חיל השלום נמצא לידה.
שגריר גמביה, אליאאו מומודו נגום ומשפחתו בפגישה עם נשיא ארצות הברית, [[ברק אובמה בבית הלבן]]

==קישורים חיצוניים==

* [https://www.state.gov/r/pa/ei/bgn/5459.htm Background Note: The Gambia U.S. Relations With The Gambia]. U.S. Department of State
* [https://history.state.gov/countries/gambia A Guide to the United States’ History of Recognition, Diplomatic, and Consular Relations, by Country, since 1776: The Gambia]. Office of the Historian, Foreign Service Institute, United States Department of State

==הערות שוליים==
יחסי יוון–רומניה

יחסי יוון–רומניה הם היחסים הדיפלומטיים שבין הרפובליקה ההלנית לבין רומניה.

==היסטוריה==
היחסים הדיפלומטיים בין יוון לרומניה כוננו ב-20 בפברואר 1880, והיו בדרג של צירות, וב-1 בינואר 1939 הועלה דרג היחסים בין המדינות לרמה של שגרירות. נוכחות יוונית ברומניה הייתה קיימת לפחות 2,700 שנה. אם ככיבוש, או הגמוניה או בזמנים אחרים (כולל בהווה), היוונים היו מיעוט אתני בין מיעוטים רבים אחרים באזור.

בשנת 1913 שיתפו שתי המדינות פעולה במלחמת הבלקן השנייה נגד בולגריה, ולאחר מכן שוב לחמו שתי המדינות ביחד במהלך מלחמת העולם הראשונה לצד מעצמות ההסכמה. בשנת 1934 חתמו שתי המדינות על ההסכמה הבלקנית, יחד עם טורקיה וממלכת יוגוסלביה, אולם הברית התבטלה עם פרוץ מלחמת העולם השנייה, שבמהלכה לחמה רומניה לצד גרמניה הנאצית, ואילו יוון לחמה לצד בעלות הברית. מאז נפילת הקומוניזם והחזרת הדמוקרטיה ברומניה, היגרו רומנים רבים ליוון מסיבות כלכליות. שתי המדינות הן חברות מלאות באיחוד האירופי, במועצת אירופה, בנאט"ו ובארגון שיתוף הפעולה הכלכלי של הים השחור (BSEC).

רמת היחסים הדו-צדדיים בין רומניה ליוון נחשבת לטובה במיוחד, ויוון אף תמכה בחום בהצטרפותה של רומניה לנאט"ו ולאיחוד האירופי. יוון הייתה המדינה החמישית באיחוד האירופי, ובין הראשונות מבין החברות הוותיקות באיחוד לאשרר את הסכם ההצטרפות של בולגריה ורומניה לאיחוד.

ביוני 2011 ערכו נשיא יוון קרולוס פפוליאס ושר החוץ סטארברוס לאמברינדיס ביקור רשמי ברומניה בן יומיים במהלכו נפגשו עם ראש ממשלת רומניה אמיל בוק.

בשנת 2015, יוון ורומניה חגגו 135 שנים מאז כינון היחסים.

==שיתוף פעולה כלכלי==
יוון היא בין שלוש המשקיעות המובילות ברומניה, עם כמעט 800 עסקים פעילים והשקעות הון בהיקף של 3 מיליארד אירו. על פי המזכירות הכללית ליוונים בחו"ל, הקהילה היוונית ברומניה מונה 14,000 איש.

==יחסים דיפלומטיים==
יוון מחזיקה ברומניה שגרירות בבוקרשט, מאידך, רומניה מחזיקה ביוון שגרירות באתונה, ו-3 קונסוליות בקורפו, פטרס וסלוניקי
.

== קישורים חיצוניים ==

<div class="mw-content-ltr">
* [http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Romania/ Greek Ministry of Foreign Affairs about relations with Romania]
* [http://www.mae.ro/index.php?unde=doc&id=11859&idlnk=1&cat=3 Romanian Ministry of Foreign Affairs about relations with Greece]
</div>

== הערות שוליים ==
רומי אברג'יל

רומי אברג'יל (נולדה ב-23 באוגוסט 2001) היא כוכבת טלוויזיה ורשת ודוגמנית טרנסג'נדרית ישראלית, הפעילה למען זכויות הקהילה הגאה.

== ביוגרפיה ==
אברג'יל נולדה וגדלה באשדוד כזכר בשם יניר אברג'יל.<ref></ref>

כבר מילדותה המוקדמת החלה להזדהות מגדרית כבת, ובגיל 11 וחצי יצאה מהארון. 

בגיל 13 בלבד החלה ליטול הורמונים נשיים, והייתה לישראלית הצעירה ביותר שעשתה זאת משום שבישראל הגיל החוקי לכך הוא 16. בגיל 16 פתחה קמפיין לגיוס המונים לביצוע ניתוח לשינוי מין בישראל במטרה לקיימו לפני גיל 18, הגיל המותר בחוק. מסיבות אלו היא מכונה כ"הטרנסג'נדרית הצעירה בישראל".

בפברואר 2020 היא התגייסה לצה"ל והפכה לטרנסג'נדרית הישראלית הראשונה שהתגייסה לצה"ל כאישה.

במאי 2022 היא השלימה את סדרת הניתוחים שעברה להתאמה מגדרית.

== קריירה ==
=== טלוויזיה, עיתונות ורשתות חברתיות ===
במסגרת מאבקה להיות מוגדרת כאישה, התראיינה לעיתונות ולטלוויזיה - בין היתר לתוכנית "הצינור" ולעיתון "ידיעות אחרונות".

היא מתחזקת חשבון אינסטגרם בעל עשרות אלפי עוקבים, רובם ילדים ובני נוער, ובכך חושפת את האוכלוסייה הזו למאבקה, לטיפולים, לניתוחים ולשגרת הטיפוח האישית שלה.

בשנת 2016 השתתפה כאישה בתחרות "מלכת היופי של הדרום", וזכתה בתואר תגלית השנה.

בקיץ 2017 החלה להשתתף בשעשועון הריאליטי "הבנים והבנות" בערוץ הילדים, כמתמודדת בקבוצת הבנות, והודחה בהדחה השישית.

מוגדרת על ידי התקשורת הישראלית כמשפיעת רשת. היא נכנסה לרשימת הנוער והצעירים המשפיעים בישראל "20 מתחת ל-20" של המגזין "גלובס", והוגדרה כישראלית בת ה-14 המשפיעה ביותר לשנת 2016 על ידי אתר mako.

ב-2019 השתתפה בסדרה הדוקומנטרית "טרנסקידס" בערוץ yes דוקו.

ב-28 במאי 2020 הופיעה בפרק הראשון של הסדרה הדוקומנטרית "המהפכה הגאה" בכאן 11, על היותה הטרנסג׳נדרית הראשונה שמתגייסת לצה"ל כאישה המבססת את השינוי ביחסו של צה"ל לקהילה הגאה.

ב-25 ביוני 2020 זכתה בקטגוריית "האינסטגרמרית האהובה" בטקס פרסי הנוער הגאה "איגי LOVE" של ארגון הנוער איגי - ארגון נוער גאה.

ביוני 2021 הובילה ביחד עם טרנסג'נדריות, ביניהן גם סתיו סטרשקו, קמפיין ייעודי של מותג ההלבשה התחתונה הישראלי "FIX".

==פילמוגרפיה==
=== טלוויזיה ===
{| class="wikitable"
!שנה
!פרויקט
!רשת שידור
!דמות
|-
|2017
|הבנים והבנות
|ערוץ הילדים
|עצמה, השתתפה כמתחרה בקבוצת הבנות
|-
|2019
|טרנסקידס
|yes דוקו
|עצמה, דוקומנטרי
|-
|2020
|המהפכה הגאה
|כאן 11
|עצמה, דוקומנטרי
|}

== קישורים חיצוניים ==

* 

== הערות שוליים ==

קטגוריה:דוגמניות ישראליות
קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:מתחרי הבנים והבנות
קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:פעילות אינטרנט ישראליות
קטגוריה:ישראליות שנולדו ב-2001
קטגוריה:ישראלים שנולדו ב-2001
המפרי או'לירי

סר המפרי פרנסיס או'לירי (באנגלית: Humphrey Francis O'Leary; ) היה הנשיא השביעי של בית המשפט העליון של ניו זילנד בין השנים 1946 – 1953.

==ראשית חייו==
המפרי או'לירי נולד ברובע רדוודטאון שבעיר בלנהיים שבצפון האי הדרומי. אביו, שהיה מהגר אירי, היה נפח במקצועו. כאשר שמע אביו של המפרי שבנו מתרשל בלימודיו בבית הספר הקתולי המקומי, הוא שלח אותו לבית הספר הציבורי במסטרטון. מאותה עת, אף על פי שהוא נותר נאמן לכנסייה הקתולית, המשיך המפרי או'לירי ללמוד בבתי ספר של המדינה. ב-1899 הוא זכה במלגה של מועצת החינוך של ולינגטון ובמלגת המלכה שאפשרו לו להתקבל ללימודים בקולג' ולינגטון. שם יכולותיו האקדמאיות, אישיותו החברתית והצטיינותו בספורט הפכו אותו לסטודנט פופולרי. מלגת המלכה מימנה עבורו גם שכר לימוד לשלוש שנים באוניברסיטה וב-1902 הוא התקבל ללימודי משפטים בקולג' ויקטוריה.

==קריירה משפטית==
ב-1908 סיים או'לירי לימודי בוגר במשפטים ובשנה שלאחר סיום לימודיו הוא ייצג את נבחרת הרוגבי של אוניברסיטת ניו זילנד. בתחילת דרכו הוא עבד במשרד עורכי הדין "ווילפורד את לוי" ולאחר מכן הוא פתח משרד בשותפות עם חבר לספסל הלימודים, פרנק קלי בשם "או'לירי את קלי". ב-1919 הוצע לו להצטרף למשרד עורכי דין מוולינגטון בשם "בל גלי".

בין השנים 1921 – 1922 שימש או'לירי בתפקיד נשיא אגודת המשפטנים של ולינגטון ובין השנים 1935 – 1946 כנשיא לשכת עורכי הדין של ניו זילנד. כמו כן הוא היה חבר במועצה של קולג' ויקטוריה ובסנאט של אוניברסיטת ניו זילנד.

משנת 1946 ועד למותו ב-1953 הוא כיהן כנשיא בית המשפט העליון של ניו זילנד.

==כיבודים==
או'לירי מונה להיות פרקליט הכתר בשנת 1935. בשנת 1947 הוענק לו תואר אביר מפקד של מסדר מיכאל הקדוש וג'ורג' הקדוש ובשנת 1948 הוענק לו תואר מנהל כבוד של האינר טמפל בלונדון.

==משפחתו ומותו==
ב-1912 נשא אולירי לאישה את ליליאן גלגר. לזוג נולד בן אחד.
סר המפרי או'לירי מת באוקלנד ב-1953 בגיל 67.

==קישורים חיצוניים==

* [https://teara.govt.nz/en/biographies/4o4/oleary-humphrey-francis Millen, Julia. "O'Leary, Humphrey Francis 1886 - 1953". Dictionary of New Zealand Biography. Ministry for Culture and Heritage. Retrieved 8 January 2010.]

קטגוריה:עורכי דין ניו זילנדים
קטגוריה:שופטים ניו זילנדים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:בוגרי אוניברסיטת ויקטוריה בוולינגטון
קטגוריה:ניו זילנדים שנפטרו ב-1953
קטגוריה:ילידי 1886
מערת רהב

מערת רהב היא המערה (ה"הוטה") העמוקה ביותר בישראל, נכון לשנת 2017. עומק המערה הוא 188 מטרים.

המערה התגלתה בקיץ 2014 על ידי תושב מושב שתולה, במסגרת פריצת שביל החורש שתולה.

המערה מגודרת, והכניסה אליה מסוכנת מאוד.

==קישורים חיצוניים==

* [https://www.malham.info/rahavcompletedmapping הסתיים מיפוי מערת רהב - המערה העמוקה בישראל] באתר המרכז לחקר מערות בישראל
* [https://www.caves.co.il/הגליל-העליון/מערת-רהב דף מידע] באתר מועדון המערות הישראלי
* 
* [https://www.teva.org.il/?categoryid=1677&articleid=2205&dbsauthtoken שביל החורש שתולה], באתר החברה להגנת הטבע

קטגוריה:הגליל העליון: מערות
קטגוריה:מועצה אזורית מעלה יוסף
קטגוריה:שתולה (מושב)
אנדריי וורוביי

אנדריי אולכסיוביץ' וורוביי (באוקראינית: Андрій Олексійович Воробей; נולד ב-29 בנובמבר 1978 בדונצק) הוא כדורגלן עבר אוקראיני ששיחק בעמדות החלוץ בקבוצות שחטאר דונצק ודניפרו, בליגת העל האוקראינית ובנבחרת אוקראינה.

== קריירה ==
וורוביי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה ובשנת 1995 קודם לקבוצה הבוגרת. וורוביי שיחק תחילה במסגרת קבוצת המילואים של שחטאר. בשנת 1997 ערך את הופעת הבכורה שלו בקבוצה הבוגרת של שחטאר במשחק בליגת העל האוקראינית. הוא היה אחד החלוצים המוצלחים של הקבוצה ובעונת 2000/2001 אף הוכרז כמלך השערים של ליגת העל האוקראינית.

בקיץ 2007 עבר לקבוצת דניפרו תמורת תשלום בן 2.5 מיליון אירו. בשורות דניפרו שיחק וורוביי מהלך שתי עונות. בעונת 2009/2010 הושאל לקבוצת ארסנל קייב. בתום אותה עונה עבר לקבוצת מטאליסט חרקוב. 

בסוף שנת 2012 הסתכסך וורוביי עם מאמן מטאליסט, עזב את הקבוצה והחל לשחק בקבוצת הליוס חרקוב מהליגה האוקראינית הראשונה. 
בתום עונת 2012/2013 הודיע על פרישתו ממשחק פעיל.

==נבחרת==
וורוביי שיחק 11 משחקים במדי נבחרת הנוער של אוקראינה. הבקיע 3 שערים.
בנבחרת הלאומית של אוקראינה שיחק וורוביי מאז מאי 2000. משחקו הראשון במדי הנבחרת היה משחק ידידות מול . 
הוא היה בסגל הנבחרת למונדיאל 2006. וורוביי השתתף בארבע מתוך חמשת משחקי הנבחרת בתחרות.

==תארים וזכיות==
* כדורגלן השנה באוקראינה - 2000.
* מלך השערים של ליגת העל האוקראינית: 2000/2001
* אליפות אוקראינה - 2002, 2005, 2006 
* הגביע האוקראיני - 2001, 2002, 2004

==קישורים חיצוניים==

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני מטאליסט חרקוב
קטגוריה:כדורגלני דניפרו
קטגוריה:כדורגלני שחטאר דונצק
קטגוריה:כדורגלני ארסנל קייב
קטגוריה:כדורגלני נבחרת אוקראינה
קטגוריה:דונצק: כדורגלנים
קטגוריה:כדורגלני מונדיאל 2006
קטגוריה:אוקראינים שנולדו ב-1978